Ova datoteka pomoći objašnjava kako da se krećete kroz menije i ekrane aplikacije, a takođe i detaljno opisuje igranje igrice uz većinu sitnica. Ako želite da ovaj drugi deo sami otkrijete, preporučujemo vam da se odmah upoznate sa listom prečica.

## O igrici

### Kratak opis

BallBouncer je jednostavna arkadna igra u kojoj ipak nije tako jednostavno postati majstor. Igrica će testirati vaše reflekse i strpljenje.

Naoružani ste sa palicom, i vaš cilj je da uradite lopticu i usmerite njeno divlje kretanje ka dobro osmišljenoj taktici uništenja objekata.

Ali da li zaista možete da mislite unapred dok se šolje, tanjiri, ormari i televizori uništavaju oko vas?

Nepredvidivi skokovi loptice mogu da izazovu uzbudljive nizove reakcija, što će vam konstantno donositi nove izazove i razvijati vaš stil igre.

Ball bouncer vam nudi mogućnost kreiranja vaše sopstvene strategije zarade. Uz raznovrsnost veština, opcija i povećanja koje možete da otključate i dovedete do maksimuma u prodavnici, da li možete da nadjačate vaš prethodni rezultat? Na kraju igre, poeni se pretvaraju u novčiće. Trošite ih mudro!

Pa, da li ste spremni da se upustite u metodičko, ali haotično uništenje? Onda krenite!

### Sistemski zahtevi

windows 10 64 bitni ili noviji.

ubuntu 22 64 bitni ili noviji.

### Prvi koraci

Kada se igra prvi put pokrene moraćete da izaberete jezik. Nakon što ga izaberete, pojaviće se ekran dobrodošlice. Čim nastavite reprodukovaće se naš logo. Možete da ga preskočite pritiskanjem tastera Enter. Nakon što je logo preskočen ili se završi bićete prebačeni u glavni meni igrice. Preporučujemo vam da se upoznate sa sadržajem ovog menija. Ako želite da naučite zvukove igrice, morate da izaberete opciju “podešavanja” u glavnom meniju, a zatim da na kartici “opšta” kliknete na odgovarajuće dugme. Na kartici “zvuk” možete promeniti jačinu zvukova i muzike, promeniti režim balansa zvuka i onemogućiti neka upozorenja na kartici “ponašanje”. Možete obrisati vaš napredak i vratiti podešavanja na podrazumevana aktiviranjem odgovarajućih tastera na kartici opšta. Vraćanje tasterskih prečica na podrazumevane je takođe moguće na odgovarajućoj kartici.

Ako vam se ne sviđa zvuk loptice, možete ga promeniti u podešavanjima, na kartici “zvuk”, izborom jedne od pet ponuđenih opcija. Ovo se takođe može direktno promeniti u toku igre ako posetite podešavanja kada pauzirate igru. Zvuk loptice će se promeniti čim nastavite igru.

Možete takođe da promenite zvuk loptice tokom igranja. To Da biste ovo uradili, uđite u režim gledanja loptice držanjem tastera G, a zatim pritisnite L da promenite zvuk.

### Navigacija

Kretanje kroz meni je moguće korišćenjem strelica gore i dole. Enter aktivira stavku, dok tasteri Home i End rade njihov očekivan posao prebacujući vas na prvu i poslednju stavku.

Navigacija po ekranima (podešavanja, prodavnica, profil, i tako dalje.),: tab/Šift+tab vas pomeraju napred i nazad, aktivirajte kontrole korišćenjem Entera ili razmaka. Krećite se kroz liste korišćenjem strelica gore i dole, menjajte vrednosti klizača korišćenjem strelica. Izbor kartica se vrši strelicama levo i desno.

Na ekranu prodavnice, pritiskanje Entera na izabranom predmetu će otvoriti informacije o korišćenju, gde je predmet detaljno opisan.

Na profilu, na kartici “statistike”, pritiskanjem entera u listi možete dobiti nagradu, ako je dostupna. Pritiskanjem prečice ctrl+c možete kopirati sadržaj stavke u vašu privremenu memoriju.

Na kartici veština, aktiviranje veštine će pružiti detaljne informacije o njoj.

Svi meniji i ekrani, osim glavnog menija i poslednjeg menija sa rezultatima igre se mogu zatvoriti tasterom Escape.

## Proces igranja

### Režim vežbe

Igrica sadrži režim vežbanja u kojem imate neograničeno vreme a sve kazne su onemogućene. U ovom režimu, čućete zvuk kada možete da udarite lopticu, koji možete da čujete u meniju učenja zvukova. Zvuk će se reprodukovati kada je loptica bar jednom odskočila sa poda kako biste naučili trenutak savršenog udarca. U režimu vežbe, statistike igre se ne beleže, i poeni se ne osvajaju.

U toku vežbanja, možete pritisnuti taster F2, što će otvoriti ekran na kojem možete podesiti nivo oporavka snage udarca, od prvog do maksimalnog nivoa.

Takođe, u budućnosti, kada otključate vaše prve veštine, moćićete da podesite nivoe veština na ovom ekranu, ako ste ih podesili na jedno od dostupnih mesta, prateći isti princip kao i podešavanje oporavka snage udarca.

Kada pritisnete taster F1, vaše veštine koje ste podesili na dostupna mesta će se odmah oporaviti i biti dostupne za korišćenje.

Ako pritisnete taster B i loptica je na terenu, čućete zvuk koji vam pokazuje koliko visoko se loptica nalazi, kao i zvuk koji se reprodukuje na visini loptice. This feature works in all modes.

Ovi tasteri se mogu promeniti korišćenjem podešavanja kontrola.

### Kako igrati

Nakon što izaberete “započni igru” u glavnom meniju, počeće odbrojavanje. Zatim, moćićete da kontrolišete karaktera.

Na početku igre, karakter se nalazi na centru terena. Možete da ga pomerate strelicama levo i desno. Kamera podrazumevano prati centar terena, ali je možete promeniti tako da prati karaktera pritiskanjem tastera “V”.

Pritiskanjem tastera “C” kada je kamera fokusirana na centar, čućete zvuk na poziciji lokacije karaktera. Kada je fokusirana na karaktera, zvuk će se reprodukovati sa centra terena, osim ako gledate lopticu. U tom slučaju, zvuk će se čuti na poziciji karaktera. Ovo će vam pomoći da bolje osetite gde je karakter kada pokušavate da udarite lopticu.

Pritiskanjem levog ili desnog Šifta, možete podesiti pravac kretanja karaktera. Kada se krećete, pravac se menja automatski.

Na početku, morate da bacite lopticu kako bi se ona pojavila na terenu. Ovo možete uraditi pritiskanjem tastera “F”.

Nakon što je loptica na terenu, čućete ton koji će se pomerati levo desno, što označava horizontalno kretanje loptice. Visina i jačina tona će se takođe menjati, što označava vertikalno kretanje loptice. Utišavanje tona i povećavanje visine znače da se loptica kreće gore, dok pojačanje tona i povećavanje visine znače suprotno.

Postoje dve vrste bacanja:

- Standardno. Izvršava se pritiskanjem tastera F. Loptica počinje da leti u luku u pravcu u kojem je karakter okrenut.
- Vertikalno. Izvršava se držanjem tastera Alt i pritiskanjem tastera F. Loptica počinje da leti vertikalno, ali se takođe blago pomera horizontalno u pravcu u kojem je karakter okrenut.

Cilj igre je da uništite što više objekata možete, što vam donosi poene. Loptica uvek pada, i morate ponovo da je udarite palicom.

Lopticu možete da udarite na dva načina:

- Tasterom razmak. U tom slučaju, loptica će dobiti jači horizontalni impuls u pravcu u kojem je karakter okrenut.
- Držanjem tastera Alt i pritiskanjem razmaka. Loptica će dobiti jači vertikalni impuls, a održavaće horizontalni pravac bez obzira na pravac kretanja karaktera.

Možete da udarite lopticu samo ako ste blizu nje. Nakon svakog udarca palicom, karakter mora da vrati snagu udarca. Nakon što se u potpunosti vrati, čućete upozorenje, zvuk ovog upozorenja se može čuti u meniju učenja zvukova. Možete takođe uključiti ili isključiti zvuk uspešnog udarca palicom u podešavanjima na kartici ponašanje.

Uvek biste trebali da pokušate savršene udarce, budući da vam oni donose bonus poene. Savršen udarac se događa kada loptica odskoči sa poda samo jednom. Za drugo i svako naredno odskakanje, gubite poene. Što više puta loptica odskoči od poda, više poena gubite. Dakle, pokušajte da udarite lopticu gore što brže možete.

Takođe nije dobra ideja da predugo stojite na istom mestu, zato što ćete izgubiti poene ako se ne krećete deset sekundi ili duže.

Na početku igre, izbegavajte da predugo držite lopticu, zato što svaka sekunda tokom koje držite lopticu povećava kaznene poene. Isto važi kada se loptica uhvati.

Kazna se primenjuje za peti i svaki naredni promašaj.

Zarađujete poene kada se loptica sudari sa objektom, kao i kada uništi objekat. Ako loptica odskoči sa plafona, takođe ćete dobiti bonus poene.

Nakon što se sudari sa objektom ili ga uništi, počinje niz. Svako dodatno sudaranje ili uništenje donosi više poena. Ali, ako se niz ne nastavi duže od šest sekundi, resetuje se. Isto važi za odskakanje loptice sa plafona.

Nakon što izvršite savršen udarac, odvojeni niz počinje. Za svaki novi savršen udarac, dobijate znatno više poena od prethodnog. Ako loptica odskoči sa poda više od jednog puta, niz se završava, i morate da počnete iz početka.

Nakon što se unište, objekti će pasti na zemlju, i praviti buku dodavanjem haosa.

Tokom igre, ne samo da možete pratiti ceo teren već i da se prebacite u režim gledanja loptice. Da aktivirate ovaj režim, držite taster G. Režim gledanja loptice ostaje aktivan dokle god držite G, i deaktiviraće se čim ga odpustite.

Možete pauzirati igricu pritiskanjem tastera Escape. Nakon što ga pritisnete, ućićete u meni pauze, gde možete videti preostalo vreme do kraja igre, rezultat i druge informacije. Iz menija pauze, takođe možete pristupiti podešavanjima ili prekinuti igru.

Ali, možete proveriti preostalo vreme i trenutni rezultat i van menija pauze. Pritisnite taster T da proverite vreme, i taster P da vidite vaš rezultat.

Ako vaš rezultat padne na minus hiljadu, igra će se završiti. Nećete dobiti novčiće, ali nećete ni izgubiti ništa više.

Igra traje pet minuta. Ovo vreme se može produžiti pojačanjem vremenske aure na profilu.

Nakon što se igra završi, reprodukovaće se zvučna animacija dobijanja novčića, koja se može preskočiti tasterom Enter.

Zatim, otvoriće se meni rezultata poslednje igre, gde možete videti koliko poena i novčića ste dobili na kraju. Nakon što zatvorite meni pritiskanjem Entera, možda ćete dobiti obaveštenje o dostupnoj nagradi za dostizanje statističkog jubileja. Prikazivanje menija rezultata poslednje igre i obaveštenje o dostupnoj nagradi se mogu onemogućiti u podešavanjima, na kartici “ponašanje”.

Igrica takođe ima veštine koje su u potpunosti opisane u igrici. Kako biste koristili veštinu tokom igre, morate je podesiti na jedno od deset mesta. Podešavanje se vrši na vašem profilu, na kartici “Veštine”. Mestima pristupate korišćenjem brojeva od 1 (prvo mesto) do 0 (deseto mesto).

U prodavnici možete otključati sposobnosti skakanja i hvatanja loptice. Ove dve sposobnosti su takođe u potpunosti opisane u igrici, uz tastere za njihovo korišćenje. Takođe su prisutne u tabeli kontrola.

### Drugi režimi igre

Uz standardni i režim vežbanja, u igrici postoje tri dodatna režima, ali oni nisu odmah otključani.

Da otključate nove režime, prikupljajte nagrade dostizanjem statističkih jubileja.

Na profilu, na kartici statistika, možete videti koliko nagrada morate da dobijete da otključate sledeći režim.

Kada dobijete neophodan broj nagrada, pojaviće se meni informacija, koji će ukratko opisati šta vam je postalo dostupno.

Da biste dobili detaljne informacije o bilo kom režimu, izaberite režim iz liste na ekranu početka nove igre i pritisnite taster D, ili aktivirajte dugme “otvori opis režima”.

Svi dodatni tasteri za određen režim su označeni u opisu režima i takođe su prikazani u tabelama kontrola.

Nakon što otključate sva tri režima, moćićete da vidite zahteve za otključavanje table misija. Odgovarajuća kartica će se pojaviti na ekranu profila.

### Mapa objekata

Mapa objekata radi u bilo kom režimu. Možete je otvoriti tasterom M.

Mapa prikazuje sve objekte koji su bili na terenu kada je otvorena.

Korišćenjem strelica, možete pomerati kursor po mapi, što će reprodukovati kratak zvuk objekta na mestu na kom se ovaj objekat nalazi, a vrsta objekta će takođe biti izgovorena. Možete isključiti izgovor vrste objekta tasterom F1. Tasterom F2 možete se prebacivati između režima kretanja.

Postoje dva režima pomeranja kursora:

- Slobodno kretanje. Kursor se može kretati po mapi u bilo kom pravcu po jedan korak. Kada se krećete u slobodnom režimu, prazna polja će takođe biti vidljiva kursorom, za koja postoji poseban zvuk.
- Kretanje kroz objekte. Kursor se kreće samo po objektima; pomeranje desno i levo se kreće kroz objekte u istom redu horizontalno. Kretanje gore ili dole će pomerati kursor do najbližeg objekta vertikalno i preskočiće prazne redove.

Uz kursor, mapa sadrži tačku gledišta koja se nalazi na centru horizontalne ose, i može se pomerati vertikalno. Svi zvukovi objekata se reprodukuju na osnovu ove tačke.

Možete pomerati tačku gledišta korišćenjem tastera w - gore, s - dole. U tom slučaju, reprodukovaće se zvuk koji menja visinu u zavisnosti od pozicije, kako bi vam bilo lakše da razumete gde se tačka nalazi po liniji.

Možete takođe saznati koliko je objekata trenutno na terenu. Da biste ovo uradili, pritisnite taster O.

Sve opisane prečice se mogu promeniti u podešavanjima kontrola.

### Snimanje igre

Možete snimiti vašu igru a nakon toga reprodukovati snimak u bilo kom reproduktoru medija.

Važno: Snimci se ne čuvaju tokom režima vežbanja.

Da biste započeli snimanje, uverite se da je izborno polje “Snimi igru” na ekranu izbora režima igre označeno. Snimak počinje nakon odbrojavanja pre početka igre.

U podešavanjima, na kartici “snimanje”, možete odrediti da li će se snimak poništiti ili sačuvati kada prekinete igru iz menija pauze.

Vaši snimci se nalaze u mp3recordings folderu, koji je u userData folderu, i imaju .mp3 ekstenziju.

#### Snimci starog formata

Pre verzije 1.3.0, igrica je koristila interni format snimanja, a datoteke ovog formata su imale ekstenziju .sgr, mogle su da se reprodukuju samo u ugrađenom reproduktoru.

Da biste slušali snimke starog formata, izaberite odgovarajuću stavku iz glavnog menija igre. Zatim, u meniju sa snimcima, izaberite željeni snimak i pritisnite Enter.

Nakon što učitate snimak, ućićete u reproduktor.

Prečice reproduktora:

- Da započnete, pauzirate i nastavite reprodukciju, pritisnite razmak.
- Da menjate jačinu, koristite strelicu gore da pojačate, ili strelicu dole da smanjite. Jačina snimka se može povećati najviše do 200 posto.
- da biste premotavali snimak za 5 sekundi, koristite strelicu desno - premotavanje napred, levo - premotavanje nazad. Premotavanje za 30 sekundi se vrši uz držanje tastera Kontrol.
- Možete saznati koliko ste čuli, kao i trajanje snimka pritiskanjem tastera T.
- Možete zaustaviti reprodukciju i vratiti se na meni sa snimcima tasterom Escape.

Snimci starog formata se nalaze na putanji userData/recordings.

Ako želite da reprodukujete snimag starog formata, prebacite ga u “recordings” folder. Snimak će se zatim pojaviti u meniju snimaka.

Pažnja! Mogućnost reprodukovanja snimaka starog formata će biti uklonjena u verziji 1.5.0!

## kontrole

Sve prečice u ovoj sekciji se mogu promeniti menjanjem podešavanja kontrola.

### Osnovne

Radnja | Taster/tasteri
--- | ---
Pomeranje karaktera levo ili desno | Strelice desno i levo ili tasteri d/a
Reprodukuje zvuk na poziciji karaktera ili na centru terena (u zavisnosti od prikaza). | c
Podesi pravac karaktera desno ili levo | desni/levi Šift
Zamahni palicom (udari lopticu dajući joj jak horizontalni impuls) | Razmak, tasteri s ili e
Zamahni palicom (udari lopticu dajući joj jak vertikalni impuls) | alt+razmak, alt+s ili r
Baci lopticu u luku | f
Baci lopticu vertikalno | alt+f
Promeni zvuk loptice | l (samo kada je režim gledanja loptice aktivan)
Prebaci kameru u režim gledanja loptice | Držite taster G
Prebaci kameru u standardni režim | Otpustite taster G
Prebaci kameru između gledanja terena i karaktera | v
Skoči (ako je sposobnost otključana) | Strelica gore ili taster w
Uhvati lopticu (ako je sposobnost otključana) | levi ili desni Kontrol
Izaberi mesto veštine od 1 do 10 (ako je veština podešena) | tasteri 1 do 0/numeričko1 do numeričko0
Otkaži izbor mesta veštine | Akcenat/ numerički Enter
Prebaci se na prethodnu veštinu koja je spremna za korišćenje | Minus (-) / numerički Minus (-)
Prebaci se na sledeću veštinu koja je spremna za korišćenje | Jednako (=) / numeričko puta (*)
Aktivira ili deaktivira zvezdani modul podešen na mesta od 1 do 4 (ako je neki modul podešen). | alt + tasteri 1 do 4/numeričko 1 do numeričko 4
Aktivira predmet (ako je ovo dozvoljeno u trenutnom režimu igre). | x
Proveri količinu dostupne zvezdane energije (ako imate bar jedan zvezdani modul i ako je korišćenje modula dozvoljeno u trenutnom režimu igre) | y
Otvori mapu objekata | m
Saznaj vreme do kraja igre | t
Saznaj broj osvojenih poena | p
Saznaj koliko visoko se loptica nalazi | b
Pauziraj igru | escape

### Režim vežbe

Radnja | Taster/tasteri
--- | ---
Odmah oporavlja sve veštine | f1
Podesi nivoe veština | f2

### Mapa objekata

Radnja | Taster/tasteri
--- | ---
Pomeri kursor | Strelice
Pomeri tačku gledišta dole | s
Pomeri tačku gledišta gore | w
Promeni status izgovora imena objekta | f1
Promeni režim pomeranja kursora | f2
Saznaj broj objekata na mapi | o

### Podešavanje kontrola

U podešavanjima, na kartici “kontrole”, možete prilagoditi kontrole prema vašim potrebama aktiviranjem odgovarajućeg dugmeta.

Na ekranu podešavanja, nalazi se stablo u kom prvi nivo prikazuje individualne kategorije, koje sadrže radnje.

Svaka radnja ima listu dodeljenih tasterskih prečica. Možete dodati ili ukloniti prečice iz ove liste korišćenjem odgovarajućih dugmića.

Nakon što pritisnete dugme za dodavanje prečice, otvoriće se novi ekran, koji sadrži četiri liste, polje za dodeljivanje glavnog tastera, kao i dugmiće “dodaj” i “otkaži”.

Svakoj listi odgovara jedan modifikatorski taster (alt, windows, kontrol, šift) i sadrži četiri opcije za korišćenje tog modifikatorskog tastera (Nijedan, Levi, Desni, Bilo koji).

Da podesite primarni taster, pratite uputstva u polju dodeljivanja prečice, koje dolazi odmah nakon liste za taster Šift. Ako želite da koristite samo modifikatorske tastere u vašoj kombinaciji, ostavite ovo polje prazno.

Nakon što podesite sve neophodne parametre, aktivirajte dugme “dodaj”. Ali, imajte na umu da duplikati u jednoj kategoriji nisu dozvoljeni.

Ako je neophodno, možete podeliti podešavanja vaših kontrola sa drugim ljudima. Podešavanja se nalaze u folderu korisničkih podataka (userData) i sadrže naziv “keyConfig.json”. Druga osoba će morati da zameni svoja podešavanja, koja su na istoj lokaciji sa onima koja ste vi prosledili. Iako je datoteka sa podešavanjima u otvorenoj formi, ne treba je ručno uređivati.

## Prevod igre na druge jezike

Ako želite da prevedete ball bouncer na vaš maternji jezik, molimo podesite sooslandia-games repozitorijum prevoda na githubu

Github je izabran zato što nam dozvoljava da objedinimo sve prevode na jednom mestu, automatski potvrdimo da će se igra sa novim prevodom pokrenuti bez grešaka, pretvorimo različite formate prevoda korišćenjem skripti, i održavamo strukturu sačuvanih podataka urednom.

Ako imate bilo kakvih poteškoća, kontaktirajte nas radi pomoći u telegram grupi, na diskordu ili putem elektronske pošte. Pogledajte linkove za opisane načine u sekciji “zaključak”.

## Zaključak

Drago nam je da vas je zainteresovao ovaj projekat i nadamo se da će vam se svideti. Uništite i zabavite se!

Prijavite se na naš kanal na Telegramu, ili se pridružite našem Diskord serveru, da biste dobili novosti o ažuriranjima ove igre, kao i o drugim interesantnim projektima.

Pridružite se kanalu za ćaskanje, gde možete da podelite vaše mišljenje o igri, prijavite bilo koje greške, ili predložite vašu ideju, kao i na Diskordu.

Ako ne koristite Telegram i Diskord, možete nam pisati putem elektronske pošte, ali brz odgovor nije zagarantovan.

Sve najbolje, Sooslandia-games.